ddrg/super_eurlex huggingface dataset:
15.

udtrykker sin dybe solidaritet med de demokratiske kræfter i Rusland, som kæmper for et åbent og frit samfund, samt sin støtte til alle enkeltpersoner og organisationer, som er blevet mål for angreb og undertrykkelse; opfordrer indtrængende de russiske myndigheder til at standse al chikane, al intimidering og alle angreb på oppositionen, civilsamfundet, medierne, menneskerettigheds- og kvinderettighedsforkæmpere og andre aktivister i landet, især forud for parlamentsvalget i efteråret 2021; opfordrer EU til at vedblive med at opfordre Rusland til at ophæve eller ændre al lovgivning, der er uforenelig med internationale standarder; minder om sin stærke støtte til alle menneskerettighedsforkæmpere i Rusland og deres arbejde; opfordrer EU-delegationen og medlemsstaternes repræsentationer i landet til at styrke deres støtte til civilsamfundet og til at anvende alle tilgængelige instrumenter til at øge deres støtte til menneskerettighedsforkæmperes arbejde og, hvor det er relevant, til at lette udstedelsen af nødvisa og stille midlertidig indkvartering til rådighed i EU's medlemsstater;
3.

udtrykker sin bekymring over den manglende uafhængighed og upartiskhed i det bolivianske retssystem og over udbredelsen af strukturelle problemer; bemærker, at denne mangel på uafhængighed påvirker adgangen til domstolsprøvelse og mere generelt mindsker borgernes tillid til det nationale retssystem; fordømmer det politiske pres på retsvæsenet for at forfølge politiske modstandere og understreger vigtigheden af at opretholde garantier for retfærdig rettergang og sikre, at retsvæsenet er fri for enhver form for politisk pres; understreger, at ofrene fortjener reel og upartisk retfærdighed, og at alle de ansvarlige bør drages til ansvar, uden at der gives amnesti eller benådning på grund af deres politiske holdninger; opfordrer til at sikre fuld respekt for uafhængigheden i magttjenestegrene og til at sikre fuld gennemsigtighed i alle retssager;
8.

mener, at korruption skal bekæmpes konstant; glæder sig over, at gennemsigtighed har vist sig at være et nyttigt element i processen frem mod indgåelsen af denne frivillige partnerskabsaftale og bør sikres fuldt ud i forbindelse med den kommende gennemførelsesproces; understreger, at en vellykket gennemførelse af FLEGT-konceptet også afhænger af, om det lykkes at bekæmpe svig og korruption i hele træforsyningskæden; opfordrer med henblik herpå EU til at styrke anvendelsesområdet for og håndhævelsen af EU's tømmerforordning for at tackle korruptionsrisici i EU's træforsyningskæde, bl.a. gennem mere regelmæssige og systematiske kontroller og undersøgelser i EU's havne; noterer sig den indsats, som Honduras hidtil har gjort for at fremme større gennemsigtighed, og opfordrer indtrængende Honduras' regering til at skabe incitamenter inden for de forskellige led i den skovbaserede værdikæde med henblik på at opnå større gennemsigtighed og styrke inddragelsen af de mest sårbare operatører som f.eks. unge mennesker og kvinder fra de oprindelige befolkningsgrupper, folk af afrikansk herkomst samt mindre landbrugere; opfordrer desuden indtrængende Honduras' regering til at gøre en indsats for at udrydde udbredt korruption og tackle andre faktorer, der giver næring til ulovlig skovhugst og skovforringelse, navnlig i forhold til toldmyndighederne, Honduras' skovforvaltningsmyndighed og ministerierne med ansvar for skove og jordrettigheder samt andre myndigheder, der skal spille en central rolle ved gennemførelsen og håndhævelsen af den frivillige partnerskabsaftale; understreger, at det er nødvendigt at sætte en stopper for straffriheden i skovbrugssektoren ved at sikre, at overtrædelser retsforfølges;
bb)

at opskrive EU's ambitioner om digital konnektivitet med Indien inden for rammerne af EU's strategi for digital omstilling; at samarbejde med Indien om udvikling og anvendelse af kritiske teknologier under hensyntagen til de store strategiske og sikkerhedsmæssige konsekvenser, som sådanne nye teknologier indebærer; at investere i et partnerskab for digitale tjenester og udvikling af ansvarlig og menneskerettighedsbaseret kunstig intelligens; at hilse Indiens bestræbelser på et GDPR-lignende højt niveau for beskyttelse af databeskyttelse velkommen og fortsætte med at støtte databeskyttelsesreformer i Indien; at fremhæve de gensidige fordele ved et intensiveret samarbejde på dette felt; at tilskynde til øget konvergens mellem lovrammerne for at sikre et højt niveau for beskyttelse af personoplysninger og privatlivets fred, herunder gennem eventuelle afgørelser om datatilstrækkelighed, med henblik på at lette sikre datastrømme på tværs af grænserne og muliggøre et tættere samarbejde, navnlig inden for IKT-sektoren og sektoren for digitale tjenester; at notere sig, at en tilnærmelse af den indiske og europæiske datalovgivning ville betyde en væsentlig lettelse for gensidigt samarbejde og handel og sikker overførsel af oplysninger og ekspertise; at arbejde hen imod en gentagelse af EU's internationale roamingaftaler med Indien
10.

opfordrer Kommissionen til at inddrage alle relevante EU-agenturer og -institutioner, herunder Det Europæiske Forsvarsagentur, for at udnytte alle tilgængelige ressourcer og sikre, at problemet vil blive afspejlet i alle relevante EU-politikker og programmeringsprocesser, herunder havstrategirammedirektivet og handlingsplanen for maritim sikkerhedsstrategi;
O.

der henviser til, at journalister, herunder bl.a. undersøgende journalister, i stigende grad udsættes for såkaldte »strategiske sagsanlæg for at hindre offentlig deltagelse« (SLAPP), som udelukkende har til formål at lægge hindringer i vejen for deres arbejde, undgå offentlig indsigt og forhindre, at myndighederne drages til ansvar, hvilket lægger en dæmper på mediefriheden; der henviser til, at Daphne Caruana Galizias bankkonti på tidspunktet for mordet var blevet indefrosset ved retskendelser udstedt i forbindelse med fire injuriesager anlagt af Maltas tidligere økonomiminister og hans assistent; der henviser til, at disse sager var blandt de 42 injuriesager, der var anlagt mod hende på tidspunktet for hendes død, herunder en sag anlagt af den daværende premierminister, to af den daværende minister for turisme og to af den daværende premierministers stabschef;
15.

opfordrer Kommissionen til at undersøge huller i beskyttelsen med henblik på at sikre anstændige arbejds- og levevilkår for mobile arbejdstagere og forebygge misbrug og til at håndhæve EU-lovgivningen om underentreprise korrekt; opfordrer Kommissionen til at sikre en generel og solidarisk hæftelse i hele underleverandørkæden med henblik på at beskytte arbejdstagernes rettigheder; understreger, at et sådant initiativ bør øge gennemsigtigheden og styrke hovedkontrahenternes ansvar i underkontrahentkæder ved retligt at garantere betaling af alle socialsikringsbidrag og andet, som arbejdstagerne er berettigede til, og ved at opfordre de nationale myndigheder indtrængende til effektivt at pålægge afskrækkende sanktioner, når det er nødvendigt; opfordrer Kommissionen til at fremme og medlemsstaterne til at sikre fagforeningernes adgang til alle arbejdspladser, herunder arbejdspladser uden for beskæftigelseslandet; opfordrer Kommissionen og medlemsstaterne til at træffe foranstaltninger til at styrke og fremme dialogen mellem arbejdsmarkedets parter og arbejdsmarkedets parters uafhængighed og til at tilskynde arbejdstagere til at organisere sig som et centralt redskab til at opnå høje standarder for beskæftigelse;
38.

minder om, at hovedmålet for EU's indsats på energiområdet er at sikre, at markedet fungerer korrekt under hensyn til kravet om at bevare og forbedre miljøet; opfordrer Kommissionen til at træffe de nødvendige foranstaltninger til at sikre velfungerende energimarkeder og sikre en fuldstændig gennemførelse af gældende ret om det indre marked for energi, herunder pakken om ren energi, for at tilpasse forbrugerrettigheder i gas- og fjernvarmesektorerne til elforbrugernes rettigheder og hjælpe dem med at bidrage til dekarboniseringen af økonomien; understreger betydningen af, at kunderne guides i retning af den mest energieffektive og omkostningseffektive dekarboniseringsløsning på grundlag af priser, der afspejler alle omkostningerne for den anvendte energibærer; glæder sig over initiativet til at revidere direktiv 2003/96/EF og ændre det til et instrument, der tilpasser afgiftspolitikkerne til energi- og klimamålene for 2030 og 2050; opfordrer Kommissionen og medlemsstaterne til at indarbejde klimamålene i dette direktiv; understreger behovet for at revidere dets anvendelsesområde og sondre mellem fossile gasser, kulstoffattige gasser og gas fra vedvarende kilder med henblik på at sætte skub i udviklingen af bæredygtige alternativer; opfordrer medlemsstaterne til at fjerne uberettigede afgifter og skatter for at sikre en harmoniseret beskatning, fremme rene, innovative teknologier og sikre konkurrencedygtige energiomkostninger i Europa; opfordrer medlemsstaterne til at arbejde på at udfase direkte og indirekte subsidier til fossile brændstoffer;
39.

understreger vigtigheden af at formidle generelle digitale færdigheder og kompetencer helt fra barndommen for at afhjælpe kvalifikationskløften og integrere bestemte befolkningsgrupper bedre på det digitale arbejdsmarked og i det digitale samfund; påpeger, at det i stigende grad er vigtigt, at der uddannes højt kvalificerede fagfolk med forskellig baggrund inden for AI, at der sikres gensidig anerkendelse af sådanne kvalifikationer i hele Unionen, og at den nuværende og den fremtidige arbejdsstyrke opkvalificeres, så den er klædt på til de fremtidige realiteter på arbejdsmarkedet; opfordrer derfor medlemsstaterne til at vurdere deres uddannelsestilbud og opgradere det med AI-relaterede færdigheder, hvor det er nødvendigt, og til at indføre specifikke studieordninger for AI-udviklere, samtidig med at AI også medtages i de traditionelle læseplaner; fremhæver behovet for at sikre gensidig anerkendelse af faglige kvalifikationer inden for AI-færdigheder i hele EU, da flere medlemsstater er i færd med at opgradere deres uddannelsestilbud med AI-relaterede færdigheder og etablere specifikke læseplaner for AI-udviklere; glæder sig over Kommissionens bestræbelser på at medtage digitale færdigheder som et af kvalifikationskravene for visse erhverv, der er harmoniseret på EU-plan i henhold til direktivet om erhvervsmæssige kvalifikationer ( 11 ) ; understreger behovet for, at disse er i overensstemmelse med vurderingslisten over etiske retningslinjer for pålidelig AI, og glæder sig over Kommissionens forslag om at omdanne denne liste til vejledende læseplaner for AI-udviklere; minder om, at der vedrørende AI gælder særlige erhvervsuddannelsesmæssige behov, og opfordrer til en samarbejdsorienteret tilgang i hele Europa med henblik på at styrke AI's potentiale inden for erhvervsuddannelse; understreger betydningen af at uddanne højtuddannede fagfolk på dette område, herunder etiske aspekter i læseplaner, og af at støtte underrepræsenterede grupper på dette område samt skabe incitamenter for disse fagfolk til at søge arbejde i Unionen; minder om, at kvinder er underrepræsenteret inden for AI, og at dette kan skabe betydelige kønsskævheder på fremtidens arbejdsmarked;
40.

glæder sig over Kommissionens overvejelse af forskellige mulige incitamenter på efterspørgselssiden; er enig med Kommissionen i, at efterspørgselsfokuserede politikker og klare incitamenter til anvendelse af brint i slutforbrugersektorerne med henblik på at skabe efterspørgsel efter brint — såsom kvoter for brug af vedvarende brint i et begrænset antal specifikke sektorer, Den Europæiske Investeringsbanks garantier for at mindske den oprindelige risiko for saminvesteringer, indtil de er omkostningskonkurrencedygtige, og finansielle værktøjer, herunder Carbon Contracts for Difference (CCfD) for projekter, der anvender vedvarende eller kulstoffattig brint — kunne overvejes i en overgangsperiode for at fremme dekarbonisering gennem brint, hvor det er afgørende for at bevare slutbrugernes konkurrenceevne; bemærker at det er nødvendigt at sikre, at kompensationen fortsat er forholdsmæssig, og at undgå overlapning af subsidier til både produktion og anvendelse, skabelse af kunstige behov og unødige markedsforvridninger; opfordrer til hurtig udarbejdelse af en forsøgsordning for CCfD, navnlig for ren stål; fremhæver, at offentlige indkøb af bæredygtige løsninger, såsom grøn stål til byggeri eller renovering, også kan bidrage til en konkret og forudsigelig efterspørgsel; fremhæver, at politikker med fokus på efterspørgselssiden bør være i overensstemmelse med andre politiske foranstaltninger og underkastes en grundig konsekvensanalyse for at undgå eventuelle negative indvirkninger på energiforbrugende industrier, der konkurrerer internationalt;
92.

opfordrer til en tilgang til cybersikkerhed, som inddrager hele samfundet; fremhæver, at nye tilgange til cybersikkerhed bør udformes på grundlag af modstandsdygtighed over for og tilpasningsevne til stresssituationer og angreb; efterlyser en holistisk tilgang til cybersikkerhed, hvor hele systemet tages i betragtning, fra systemdesign og anvendelighed til uddannelse af borgerne; understreger, at den digitale omstilling med den hurtige digitalisering af tjenester og den storstilede indførelse af forbundne enheder nødvendigvis gør vores samfund og økonomi mere sårbar over for cyberangreb; fremhæver, at fremskridt inden for kvantecomputing vil forstyrre de eksisterende krypteringsteknikker; opfordrer Kommissionen til at støtte forskning, der vil gøre det muligt for Europa at klare denne udfordring, og fremhæver behovet for en stærk og sikker end-to-end-kryptering; opfordrer Kommissionen til at undersøge brugen af blockchainbaserede cybersikkerhedsprotokoller og -applikationer for at forbedre pålideligheden og robustheden ved samt tilliden til AI-infrastrukturer; understreger behovet for at inkludere cybersikkerhedselementer i alle sektorpolitikker; understreger, at en effektiv beskyttelse vil kræve, at EU og nationale institutioner med støtte fra ENISA samarbejder om at opretholde sikkerheden, integriteten, modstandskraften og bæredygtigheden i kritiske infrastrukturer og elektroniske kommunikationsnetværk; glæder sig over Kommissionens forslag om en revision af NIS-direktivet og dens hensigt om at udvide dets anvendelsesområde og mindske forskellene i medlemsstaternes anvendelse af det, og opfordrer til en forsigtig tilgang til potentiel afhængighed af højrisikoleverandører, navnlig i forbindelse med udrulning af 5G-net;
70.

opfordrer Kommissionen og Rådet til at vise deres solidaritet med landene på Vestbalkan ved at hjælpe dem med at modtage covid-19-vacciner og til at inddrage Montenegro i fælles EU-indkøb af vacciner; glæder sig over de foranstaltninger, som Kommissionen og Rådet har truffet for at hjælpe Montenegro med at indkøbe vacciner mod covid-19 via COVAX og med andre midler såsom koordinering af donationer fra EU's medlemsstater; opfordrer til yderligere bistand for at sikre, at der er et tilstrækkeligt antal covid-19-vacciner til rådighed for mennesker i alle landene på Vestbalkan så hurtigt som muligt under hensyntagen til hvert enkelt lands pandemiske situation; er overbevist om, at vaccinepolitikker generelt bør være humanitære og ikke bør tjene geopolitiske interesser af nogen art;
27.

understreger, at den menneskerettighedsbaserede tilgang finder anvendelse på alle søjler i NDICI, herunder kriserespons i søjlen for hurtig reaktion; understreger endnu en gang, at migrationsrelaterede udgifter i NDICI vejledende bør være på 10 %, og at migrationsrelaterede aktiviteter under NDICI bør fokusere på at tackle de grundlæggende årsager til irregulær migration og tvangsfordrivelse og på at støtte et øget engagement for at fremme sikker, velordnet, regulær og ansvarlig migration samt på gennemførelsen af planlagt og velforvaltet migrationspolitik og -styring; fremhæver, at NDICI er et eksternt instrument, og at der bør være en klar afgrænsning mellem interne og eksterne EU-migrationspolitikker, -instrumenter og -midler; understreger, at den endelige aftale om migrationsrelaterede aktiviteter i NDICI bør koordineres horisontalt med interne EU-midler samt instrumentet til førtiltrædelsesbistand (IPA) for at undgå overlapninger; bemærker, at migrationsrelaterede foranstaltninger i krisesituationer gennem søjlen for hurtig reaktion navnlig bør imødekomme behov i forbindelse med tvangsfordrivelse, herunder støtte til værtssamfund, i overensstemmelse med den humanitære folkeret og de humanitære principper; insisterer i denne forbindelse på, at det er nødvendigt at sikre, at den flerårige finansielle ramme for 2021-2027 ledsages af en solid menneskerettighedsramme for fastlæggelse, gennemførelse og overvågning af fremtidige migrationssamarbejdsprogrammer med henblik på at knytte; udbetalingen af EU-midler til forpligtelser på menneskerettighedsområdet;
J.

der henviser til, at Tchad har været hårdt ramt af terroraktiviteter og -angreb; der henviser til, at Boko Haram — sammen med Islamisk Stat siden 2015 — har spredt sig til hele regionen og forårsaget betydelige fordrivelser i Tchad Sø-Bassinet; der henviser til, at der i øjeblikket er 133 000 internt fordrevne og omkring 500 000 flygtninge i Tchad; der henviser til, at den militære konfrontation med oprørsgrupper som Front for Change and Concord in Tchad (FACT) er blevet intensiveret siden dette års valg; der henviser til, at Tchads hær for nylig hævdede at have besejret FACT; der henviser til, at det militære overgangsråd afviste forslaget fra bevæbnede oprørsgrupper under FACT om at indstille skyderierne og føre forhandlinger;
22.

anerkender, at en blokering i realtid kan påvirke de grundlæggende rettigheder, hvis den undtagelsesvis gør lovligt indhold utilgængeligt; understreger derfor nødvendigheden af sikkerhedsforanstaltninger for at sikre, at den retlige ramme skaber den rette balance mellem behovet for håndhævelsesforanstaltningernes effektivitet og behovet for at beskytte tredjemands rettigheder; mener i den henseende, at håndhævelsesforanstaltningerne til beskyttelse af indhold, der sendes direkte, bør være effektive og forholdsmæssige, navnlig for små virksomheder, SMV'er og nystartede virksomheder, og at de bør omfatte adgang til effektive retsmidler, relevante oplysninger om den påståede krænkelse af de berørte tjenesteudbydere og internetbrugere og passende sikkerhedsforanstaltninger med hensyn til beskyttelse af grundlæggende rettigheder og personoplysninger;
4.

er skuffet over, at den irske databeskyttelseskommissær (DPC) anlagde sag mod Maximillian Schrems og Facebook ved den irske High Court i stedet for at træffe en afgørelse inden for sine beføjelser i henhold til artikel 4 i afgørelse 2010/87/EU og artikel 58 i GDPR; minder imidlertid om, at DPC gjorde brug af den retlige fremgangsmåde, der giver databeskyttelsesmyndighederne mulighed for at fremføre deres betænkeligheder angående gyldigheden af en gennemførelsesafgørelse fra Kommissionen for en national dommer med henblik på at udløse en anmodning til Domstolen om en præjudiciel afgørelse; er dybt bekymret over, at flere sager om brud på GDPR, der blev indledt ved klager indgivet den 25. maj 2018, hvor GDPR fik virkning, og andre sager fra organisationer til beskyttelse af privatlivets fred og forbrugergrupper endnu ikke er blevet afgjort af DPC, som er den ledende myndighed for disse sager; er bekymret over, at DPC fortolker »straks« i artikel 60, stk. 3, i GDPR — i modsætning til lovgivernes hensigt — som længere end et spørgsmål om måneder; er bekymret over, at tilsynsmyndighederne ikke har taget proaktive skridt i henhold til artikel 61 og 66 i GDPR til at tvinge DPC til at overholde sine forpligtelser i henhold til GDPR; er også bekymret over manglen på teknologiske specialister, der arbejder for DPC, og over deres anvendelse af forældede systemer; beklager dybt konsekvenserne af DPC's fejlslagne forsøg på at vælte omkostningerne ved retssagen over på sagsøgte, hvilket ville have skabt en massiv afskrækkende virkning; opfordrer Kommissionen til at indlede traktatbrudsprocedurer mod Irland for ikke at håndhæve GDPR ordentligt;
28.

fremhæver, at selv om angreb og trusler forekommer overalt i verden, påpeger FN's særlige rapportør om situationen for menneskerettighedsforkæmpere, at situationen er særlig dramatisk i Latinamerika og Asien, hvor nogle internationale investorer, virksomheder og lokale regeringer ignorerer befolkningernes legitime bekymringer; påpeger, at konflikter og krænkelser i mange tilfælde finder sted på en baggrund af økonomisk ulighed og social udstødelse; fordømmer den retslige forfølgelse og kriminalisering af miljøaktivister i Amazonas, hvor de i stigende grad udsættes for angreb, drab og forfølgelse; fordømmer det stigende antal tilfælde af angreb på og forfølgelse af miljøaktivister i Honduras og det nylige drab på Guapinol-miljøaktivister; påpeger, at der i løbet af de seneste tre år er blevet registreret 578 drab på forkæmpere for miljørettigheder, jordrettigheder og oprindelige folks rettigheder; understreger, at Filippinerne til stadighed topper listen over lande, hvor det er farligst at være miljørettighedsforkæmper; gentager sin opfordring til Kommissionen om i lyset af grovheden af menneskerettighedskrænkelserne i landet og manglen på væsentlige forbedringer eller vilje til at samarbejde fra de filippinske myndigheders side at indlede proceduren med henblik på en eventuel midlertidig tilbagetrækning af præferencer under den generelle toldpræferenceordning Plus (GSP +);
11.

fremhæver det presserende behov for at genskabe balancen i forbindelserne mellem EU og Kina ved at indføre en værktøjskasse med autonome foranstaltninger, herunder: lovgivning mod forvridende virkninger af udenlandske subsidier på det indre marked; et instrument for internationale offentlige udbud; forsyningskædelovgivning med obligatoriske due diligence-krav, omfattende bl.a. et forbud mod import af varer fremstillet ved tvangsarbejde; en forbedret og styrket EU-forordning om screening af udenlandske investeringer; et effektivt instrument til bekæmpelse af tvang; yderligere målrettede foranstaltninger i henhold til EU's globale sanktionsordning for menneskerettigheder, om nødvendigt, med henblik på fortsat at imødegå undertrykkelse i Xinjiang og Hongkong og med det endemål at få Kina til at bringe alle krænkelser til ophør; passende foranstaltninger til imødegåelse af Kinas cybersikkerhedstrusler, hybride angreb og civil-militære fusionsprogram;
L.

der henviser til, at Kommissionen i sin rapport fra 2016 om miljøansvar rådgav alle medlemsstater til at forpligte sig til at »registrere data om hændelser, der hører under direktivet om miljøansvar, og offentliggøre ELD-registre, hvis de ikke allerede har gjort det« (11); der henviser til, at der på trods af dette kun er syv medlemsstater, der har et offentligt tilgængeligt register over sager, der hører under miljøansvarsdirektivet, mens fire andre medlemsstater har et register, der ikke er offentligt; der henviser til, at flere medlemsstater indsamler oplysninger, der er omfattet af andre EU-retsakter, men ikke specifikt af miljøansvarsdirektivet, eller har registre med et bredere eller andet anvendelsesområde, og der henviser til, at flere medlemsstater indsamler data på regionalt plan; der henviser til, at 14 medlemsstater ikke har nogen database over miljøhændelser eller sager, der hører under miljøansvarsdirektivet; der henviser til, at gennemførelsen af miljøansvarsdirektivet er kendetegnet ved en betydelig grad af fleksibilitet for medlemsstaterne baseret på lovgivningsmæssig fragmentering og manglende ensartethed både ud fra et juridisk og praktisk perspektiv;
26.

mener i betragtning af ovenstående og udvidelsen af fondens anvendelsesområde, at det kan være nødvendigt at foretage en vurdering af EUSF's budget i fremtiden, og at den om nødvendigt kan følges op af en tilsvarende justering af finansieringen med henblik på at tilvejebringe det, der kræves af et reelt redskab for EU-solidaritet, og sikre, at der er et tilstrækkeligt stort budget til effektivt at håndtere større og regionale naturkatastrofer og større folkesundhedskriser, ikke blot for at afhjælpe skader, men også for at opbygge modstandsdygtighed over for klimaforandringer;